elektrisk ledning
Store norske leksikon,Teknologi og industri,Energi,Kraftnett og installasjon
Elektriske ledninger brukes for å lede elektrisk strøm i maskiner, apparater, installasjoner og for overføring og fordeling av elektrisk energi.
Som ledermateriale benyttes vanligvis elektrolytisk kobber eller aluminium. Kobber er godt egnet fordi det leder strømmen spesielt godt. Resistansen, den ohmske motstanden, er her bare ca. 0,0175 ohm per meter og 1 mm² tverrsnitt. Men også aluminium, med 0,029 ohm per meter og 1 mm² tverrsnitt, kan av og til foretrekkes på grunn av dens lavere vekt og pris.Ledermaterialet valses og trekkes til tråd; rund, rektangulær eller med spesialprofil. Ledningene kan være massive eller bestå av flere sammensnodde tråder, blanke eller isolerte, alt etter anvendelsen. Isolerte ledninger brukes for eksempel til elektriske maskiner, transformatorer, apparater og installasjoner. Isolasjonsmaterialet kan være plast, gummi, bomull, papir, lakk eller glassfiber. Les mer i Store norske leksikon elektrisk isolasjon elektrisk kabel elektrisk kraftledning